Ploveur

Ploveur (distagadur er vro: Atlas linguistique de la Basse-Bretagne, 1924, Andrev Sinou, Brezhoneg Lechiagad, Hor Yezh, 2000), a zo ur gumun er Vro Vigoudenn, e kanton Ploneour-Lanwern, e departamant Penn-ar-Bed, e mervent Breizh.
 Douaroniezh 
 Brezhoneg 
Ya d'ar brezhoneg
 D'an 28 a viz Ebrel 2006 e oa bet votet ar garta Ya d'ar brezhoneg gant kuzul-kêr ar gumun.
 Deskadurezh 
 Ur skol divyezhek a zo eno abaoe 1993. 
 E distro-skol 2024 e oa enskrivet 73 skoliad er c'hlasoù divyezhek (26,2 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek .

 Istor 

 Emsavadeg ar Bonedoù ruz : tud eus ar barrez a gemeras perzh e preizhadenn maner an aotrou du Haffont e TriagadSerge Duigou, La Révolte des Bonnets Rouges en Pays Bigouden, Embannadurioù Ressac, Kemper, 1989, pajenn 15.. Parrez Ploveur a asantas paeañ 800 lur a zigoll d'e berc'hennSerge Duigou, La Révolte des Bonnets Rouges en Pays Bigouden, Embannadurioù Ressac, Kemper, 1989, pajennoù 15 ha 17.. E chapel Itron-Varia Dreminou en em vodas dileuridi ar 14 parrez emsavet. Nac'het e voe an distaoliadeg roueel eus miz C'hwevrer 1676 ouzh un den eus Ploveur, Lucas Denys, goude an emsavadegArthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg). .

 Dispac'h Gall 
 Dekred ar 26 a viz Du 1790 war al le ret : e penn-kentañ 1791 e voe nac'het al le ouzh ar Roue, ar vro hag al lezennoù gant Siner, person, ha Merdi, kure, eus parrez Ploveur, ha Loedou, person, ha Kerloc'h, kure, eus parrez BeuzegKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 51..
 Brezel-bed kentañ  
 Mervel a reas 96 gwaz eus ar gumun abalamour d'ar brezel, eleze 3,64% ag ar boblañs hervez an niveradeg bet graet e 1911Memorial Genweb.
 Eil brezel-bed  
 Mervel a reas 25 den ag ar gumun abalamour d'ar brezelMemorial Genweb.
 Brezelioù didrevadennañ 
 Brezel Indez-Sina 
 Mervel a reas daou vilour eus ar gumunMemorial Genweb.
 Monumantoù ha traoù heverk 
 An iliz katolik.
 Kalvarioù.
 Monumant ar re varv, luc'hskeudennMemorial Genweb.
 Monumant Rezistanted FTPF Pornaleg-Leskonil bet fuzuilhet er gumun, luc'hskeudennMemorial Genweb.
 Lec'hanvadurezh 
 An Hañvod : meur a gêriadenn a zo tro-dro d'ur maner a oa savet amañ er 15 kantved (An Hañvod Gozh, An Hañvod Nevez, Ti Prad an Hañvod). Bez ez eus ivez un anv-lec'h anvet Menez HañvodDiaz lec'hanvadurezh KerOfis, Ofis Publik ar Brezhoneg.
 Emdroadur ar boblañs abaoe 1962

 Melestradurezh 
 Tud 
 Gevelliñ 
 Liammoù diavaez 

Lec'hienn ofisiel kumun Ploveur
 Ploveur war lec'hienn Geobreizh
Bro Vigoudenn

 Daveoù

Rummad:Kumunioù Penn-ar-Bed
Rummad:Bro Vigoudenn
Rummad:Kumunioù Kerne
Rummad:Emsavadeg ar Bonedoù ruz